Кс. Славамір, у сваю чаргу, дадаў, што кожная супольнасць – гэта людзі розных узростаў, ад школьнікаў да пенсіянераў, ёсць сямейныя пары і адзінокія, удовы і ўдаўцы, ёсць людзі вельмі адукаваныя, якія працуюць у школах і ўніверсітэтах, а ёсць і простыя рабочыя. І гэта вельмі цудоўны знак таго, як Езус Хрыстус дае сапраўднае адзінства і з’яўляецца падмуркам жыцця суполкі. Не так важна, з’яўляешся ты катэхуменам ці неакатэхуменам, важна, каб ты ішоў пастаянна па дарозе, якая вядзе да паўнаты веры.